title: Служба за публикации на Европейския съюз Решение на Европейския парламент от 19 февруари 2009 г. относно проекта на решение на Европейския парламент, Съвета, Комисията, Съда на Европейските общности, Сметната палата, Европейския икономически и социален комитет и Комитета на регионите относно организацията и работата на Службата за публикации на Европейския съюз (2008/2164(ACI))#ПРИЛОЖЕНИЕ

text:
               25.3.2010

               BG

               Официален вестник на Европейския съюз

               CE 76/112

         Четвъртък, 19 февруари 2009 г.Служба за публикации на Европейския съюз
   P6_TA(2009)0079
   Решение на Европейския парламент от 19 февруари 2009 г. относно проекта на решение на Европейския парламент, Съвета, Комисията, Съда на Европейските общности, Сметната палата, Европейския икономически и социален комитет и Комитета на регионите относно организацията и работата на Службата за публикации на Европейския съюз (2008/2164(ACI))
   2010/C 76 E/25

      Европейският парламент,
   като взе предвид писмото на своя председател от 1 октомври 2008 г.,
   като взе предвид проекта на решение на Европейския парламент, Съвета, Комисията, Съда на Европейските общности, Сметната палата, Европейския икономически и социален комитет и Комитета на регионите относно организацията и работата на Службата за публикации на Европейския съюз (SEC(2008)2109 - C6-0256/2008),
   като взе предвид член 254, параграфи 1 и 2 от Договора за ЕО,
   като взе предвид декларация № 3 относно член 10 от Договора за създаване на Европейската общност, приложена към Заключителния акт на Междуправителствената конференция за приемане на Договора от Ница,
   като взе предвид писмото на Съвета от 26 януари 2009 г., информиращо другите институции и отговорни органи за създаването на Службата за публикации с известни модификации на проекторешението, одобрено от управителния комитет на Службата за публикации на 9 януари 2001 г. и прието от Съвета на 19 януари 2009 г. (1),
   като взе предвид член 120, параграф 1 от своя правилник,
   като взе предвид доклада на Комисията по конституционни въпроси и становищата на Комисията по бюджети, Комисията по култура и образование и Комисията по правни въпроси (A6-0426/2008),

               А.

               като има предвид, че Службата за публикации на Европейския съюз (OPOCE, (наричана по-долу „Службата“) беше създадена през 1969 г. с Решение 69/13/Евратом/ЕОВС/ЕИО на Европейския парламент, Съвета, Комисията, Съда на Европейските общности и Икономическия и социалния комитет (2);

               Б.

               като има предвид, че това решение беше изменено през 1980 г. (3), а през 2000 г. беше отменено и заменено с ново решение (4);

               В.

               като има предвид, че в параграф 45 от своята резолюция от 29 януари 2004 г. (5) относно освобождаването от отговорност за финансовата 2001 година Парламентът отправи следната бележка: „[Парламентът…] счита, както се доказва от случая с OPOCE, че е особено трудно да се идентифицира ясна политическа отговорност в междуинституционални органи; затова призовава институциите да преразгледат правните разпоредби, на които се подчиняват съществуващите междуинституционални органи, без обаче да се подставя под съмнение принципа на междуинституционалното сътрудничество, позволяващ да се реализират значителни икономии в европейския бюджет; затова призовава европейските институции да променят правната основа на междуинституционалните органи по начин, който да позволява ясно разпределение на административни и политически отговорности;“;

               Г.

               като има предвид, че Комисията е изпратила проект на решение за отмяна и замяна на Решение 2000/459/ЕО, ЕОВС, Евратом, което понастоящем е в сила;

               Д.

               като има предвид, че проектът на решение предвижда да се опишат по-подробно правомощията и задачите на Службата за публикации на Европейския съюз, съответните отговорности на институциите, ролята на Управителния съвет и на директора на Службата;

               Е.

               като има предвид, че Службата е структура, създадена с общото съгласие на институциите, и като такава удовлетворява критериите за междуинституционално споразумение;

               Ж.

               като има предвид, че генералните секретари на заинтересованите институции одобриха проекта на решение на 18 април 2008 г., а Бюрото на Парламента – на 3 септември 2008 г.;

               З.

               като има предвид, че член 120, параграф 1 от Правилника за дейността предвижда междуинституционалните споразумения да се подписват от председателя след разглеждане от Комисията по конституционни въпроси и след одобрение от Парламента;

               1.

               Одобрява проекта на решение заедно с модификациите, предложени от Съвета, във вида в който са приложени;

               2.

               Възлага на своя председател да предаде настоящото решение за информация на Съвета, Комисията, Съда на Европейските общности, Сметната палата, Европейския икономически и социален комитет и Комитета на регионите.

      (1)  Документ 14485/1/08 REV 1 и REV 2.

      (2)  ОВ L 13, 18.1.1969 г., стр. 19.

      (3)  Решение 80/443/ЕИО, Евратом, ЕОВС от 7 февруари 1980 г. за изменение на Решението от 16 януари 1969 г. за създаване на Служба за официални публикации на Европейските общности (ОВ L 107, 25.4.1980 г., стр. 44).

      (4)  Решение 2000/459/ЕО, ЕОВС, Евратом на Европейския парламент, Съвета, Комисията, Съда на Европейските общности, Сметната палата, Европейския икономически и социален комитет и Комитета на регионите от 20 юли 2000 г. относно организацията и работата на Службата за официални публикации на Европейските общности (ОВ L 183, 22.7.2000 г., стр. 12).

      (5)  Резолюция на Европейския парламент от 29 януари 2004 г. относно действията, предприети от Комисията по повод наблюденията, съдържащи се в резолюцията, съпровождаща решението за освобождаване от отговорност във връзка с изпълнението на общия бюджет на Европейския съюз за финансовата 2001 година (ОВ С 96Е, 21.4.2004 г., стр. 112).

      Четвъртък, 19 февруари 2009 г.ПРИЛОЖЕНИЕ

         Проект
         РЕШЕНИЕ НА ЕВРОПЕЙСКИЯ ПАРЛАМЕНТ, НА СЪВЕТА, НА КОМИСИЯТА, НА СЪДА НА ЕВРОПЕЙСКИТЕ ОБЩНОСТИ, НА СМЕТНАТА ПАЛАТА, НА ЕВРОПЕЙСКИЯ ИКОНОМИЧЕСКИ И СОЦИАЛЕН КОМИТЕТ И НА КОМИТЕТА НА РЕГИОНИТЕ
         от
         относно организацията и функционирането на Службата за публикации на Европейския съюз
         ЕВРОПЕЙСКИЯТ ПАРЛАМЕНТ,
         СЪВЕТЪТ,
         КОМИСИЯТА,
         СЪДЪТ НА ЕВРОПЕЙСКИТЕ ОБЩНОСТИ,
         СМЕТНАТА ПАЛАТА,
         ЕВРОПЕЙСКИЯТ ИКОНОМИЧЕСКИ И СОЦИАЛЕН КОМИТЕТ,
         КОМИТЕТЪТ НА РЕГИОНИТЕ,
         като взеха предвид Договора за Европейския съюз,
         като взеха предвид Договора за създаване на Европейската общност,
         като взеха предвид Договора за създаване на Европейската общност за атомна енергия,
         като има предвид че:

                     (1)

                     Член 8 от Решението на представителите на правителствата на държавите-членки от 8 април 1965 г. относно временното установяване на някои институции и някои служби на Общностите (1) предвижда установяването в Люксембург на Служба за официални публикации на Общностите (наричана по-долу „Службата“). Тази разпоредба беше последно приложена с Решение 2000/459/ЕО, ЕОВС, Евратом (2).

                     (2)

                     Правилата и разпоредбите, приложими за длъжностните лица и другите служители на Европейските общности се прилагат и за Службата. Следва да бъдат взети предвид неотдавнашните им изменения.

                     (3)

                     Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3) наричан по-долу „Финансовия регламент“, предвижда специални разпоредби за функционирането на Службата.

                     (4)

                     В издателската област бе постигнат значителен технологичен напредък, който е трябва да бъде отчетен при функционирането на Службата.

                     (5)

                     За повече яснота Решение 2000/459/ЕО, ЕОВС, Евратом следва да бъде отменено и заменено с настоящото решение,

               РЕШИХА:
         Член 1
         Служба за публикации
         1.   Службата за публикации на Европейския съюз (наричана по-долу „Службата“) е междуинституционална служба, която има за задача да осигурява при най-добрите възможни условия издаването на публикациите на институциите на Европейските общности и на Европейския съюз.
         За тази цел Службата, от една страна, позволява на институциите да изпълнят задълженията си за публикуване на законодателни актове и, от друга страна, допринася за техническото разработване и изпълнение на политиките за информация и комуникация в областите от нейната компетентност.
         2.   Службата се управлява от нейния директор според стратегическите насоки, определени от управителния съвет. С изключение на специфичните разпоредби, свързани с междуинституционалното естество на Службата, предвидени в настоящото решение, тя прилага административните и финансовите процедури на Комисията. При изготвянето на тези процедури Комисията взема предвид специфичната същност на Службата.
         Член 2
         Определения
         За целите на настоящото решение:

                     1.

                     „издаване“ означава всяко действие, необходимо за разработване, проверка, регистриране по международни стандартни номера и/или каталожни номера, изготвяне, каталогизиране, класиране, разпространение, реклама, продажба, съхранение и архивиране на публикации във всички форми и представяне и посредством всички настоящи и бъдещи способи;

                     2.

                     „публикации“ означава всички публикувани текстове на всички видове носители и формати, които имат международен стандартен номер и/или каталожен номер;

                     3.

                     „задължителни публикации“ означава публикациите, издавани по силата на Договорите или други законодателни актове;

                     4.

                     „незадължителни публикации“ означава всички публикации, изготвени в рамките на прерогативите на всяка институция;

                     5.

                     „управление на авторските права“ означава, че службите-автори, запазват авторските си права и правото си на повторно използване, а управлението на тези права се осъществява от Службата по отношение на публикациите, чието издаване ѝ е поверено;

                     6.

                     „нетни доходи от продажбата“ означава общите фактурирани суми, намалени с предоставените търговски отстъпки и разходите за управление и инкасиране и банковите разходи;

                     7.

                     „институции“ означава институциите, органите и организациите, създадени с Договорите или въз основа на тях.

               Член 3
         Области на компетентност на Службата
         1.   Областите на компетентност на Службата са следните:

                     а)

                     издаване на Официален вестник на Европейския съюз (наричан по-долу „Официален вестник“) и гарантиране на неговата автентичност;

                     б)

                     издаване на други задължителни публикации;

                     в)

                     издаване или съвместно издаване на незадължителни публикации, поверени на Службата в рамките на прерогативите на всяка институция, а именно в контекста на комуникационните дейности на институциите;

                     г)

                     издаване или съвместно издаване на публикации по собствена инициатива, включително публикации, които имат за цел да осигурят рекламата на услугите, предлагани от Службата; в този контекст Службата може да си набавя преводи посредством договор за поръчка;

                     д)

                     разработването, поддръжката и актуализирането на услуги по електронно издаване, предназначено за обществеността;

                     е)

                     предоставянето на разположение на обществеността на цялото законодателство и на други официални текстове;

                     ж)

                     съхраняването и предлагането на разположение на обществеността в електронна форма на всички публикации на институциите;

                     з)

                     регистриране по международни стандартни номера и/или каталожни номера на публикациите на институциите;

                     и)

                     управлението на авторските права за препечатване и превод на публикациите на институциите;

                     й)

                     реклама и продажба на публикациите и услугите, които Службата предлага на обществеността.

               2.   Службата предоставя на институциите съвети и помощ, свързани със:

                     а)

                     програмирането и планирането на техните програми за публикации;

                     б)

                     осъществяването на техните издателски проекти, независимо от начина на издаване;

                     в)

                     оформлението и дизайна на издателските им проекти;

                     г)

                     информацията относно тенденциите на пазара за публикации в държавите-членки и относно темите и заглавията, които могат да представляват по-голям интерес за широката публика;

                     д)

                     определянето на тиражите и изготвянето на планове за разпространение;

                     е)

                     определянето на цените на публикациите и тяхната продажба;

                     ж)

                     рекламата, разпространението и оценката на безплатните и платените им публикации;

                     з)

                     анализа, оценката и създаването на интернет сайтове и интернет услуги, предназначени за обществеността;

                     и)

                     изготвянето на рамкови договори за издателска дейност;

                     й)

                     технологичния контрол на издателските системи.

               Член 4
         Отговорности на институциите
         1.   Решението за публикуване на текстове на всяка институция е от изключителната компетентност на съответната институция.
         2.   Институциите пристъпват към издаване на техните задължителни публикации, като използват услугите на Службата.
         3.   Институциите могат да пристъпят към издаване на техните незадължителни публикации и без участието на Службата. В такъв случай институциите искат от Службата международните стандартни номера и/или каталожните номера и поверяват на Службата електронна версия на публикацията, независимо от формàта, и когато е необходимо два екземпляра на хартия на публикацията.
         4.   Институциите се ангажират да гарантират, че притежават всички права за препечатване, превод и разпространение на всички съставни елементи на дадена публикация.
         5.   Институциите се ангажират да изготвят план, съгласуван със Службата, за разпространение на своите публикации.
         6.   Институциите могат да сключат със Службата спогодби за услуги с цел определяне на условията на тяхното сътрудничество.
         Член 5
         Задачи на Службата
         1.   Изпълнението на задачите на Службата включва по-конкретно следните операции:

                     а)

                     прегрупиране на документите за издаване;

                     б)

                     подготовка, графично оформяне, корекция, оформление и проверка на текстовете и на други елементи, независимо от формàта или носителя, като се спазват, от една страна, указанията, дадени от институциите и от друга страна нормите за типографско и езиково представяне, установени съвместно с институциите;

                     в)

                     индексиране и каталогизиране на публикациите;

                     г)

                     документален анализ на текстовете, публикувани в Официален вестник и на официални текстове, различни от тези, публикувани в Официален вестник;

                     д)

                     консолидиране на законодателни текстове;

                     е)

                     управление, разработване, актуализиране и разпространение на многоезиковия речник Eurovoc;

                     ж)

                     отпечатване чрез посредничеството на нейните доставчици;

                     з)

                     контрол над изпълнението на работата;

                     и)

                     контрол на качеството;

                     й)

                     качествено и количествено приемане;

                     к)

                     физическо и електронно разпространение на Официален вестник, на официални текстове, различни от тези, публикувани в Официален вестник и на други незадължителни публикации;

                     л)

                     съхранение;

                     м)

                     физическо и електронно архивиране;

                     н)

                     нов тираж на изчерпаните публикации и отпечатване при поискване;

                     о)

                     изготвяне на консолидиран каталог на публикациите на институциите;

                     п)

                     продажба, включително издаване на фактури, инкасиране и плащане на средства, управление на вземанията;

                     р)

                     реклама;

                     с)

                     изготвяне, покупка, управление, актуализиране, проследяване и контрол на списъци с електрони адреси на институциите и изготвяне на целеви списъци с електронни адреси.

               2.   В рамките на собствената компетентност или въз основа на делегиране на правомощия на разпоредител с бюджетни кредити, предоставени от институциите, Службата извършва:

                     а)

                     възлагане на обществени поръчки, включително встъпване в правнообвързващи ангажименти;

                     б)

                     финансов надзор на договорите с доставчици;

                     в)

                     поемане на разходи включително качествено и количествено приемане с подпис „прието за плащане“;

                     г)

                     разрешаване на разходи;

                     д)

                     приходни операции.

               Член 6
         Управителен съвет
         1.   Създава се управителен съвет, в рамките на който се представляват всички институции, подписали решението. Управителният съвет е съставен от секретаря на Съда на Европейските общности, заместник-генералния секретар на Съвета, както и от генералните секретари на другите институции или от техни представители. Европейската централна банка участва в работата на управителния съвет като наблюдател.
         2.   Управителният съвет избира председател измежду членовете си за период от две години.
         3.   Управителният съвет се свиква по инициатива на своя председател или по искане на някоя от институциите поне четири пъти в годината.
         4.   Управителният съвет приема свой вътрешен правилник, който публикува в Официален вестник.
         5.   Решенията на управителния съвет, ако не е предвидено друго, се вземат с обикновено мнозинство.
         6.   Всяка институция, подписала настоящото решение, разполага с един глас в рамките на управителния съвет.
         Член 7
         Задачи и отговорности на управителния съвет
         1.   Чрез дерогация от разпоредбите на член 6 управителният съвет приема с единодушие, в общ интерес на институциите и в рамките на областите на компетентност на Службата, следните решения:

                     а)

                     по предложение на директора, той приема стратегически цели и правила за функционирането на Службата;

                     б)

                     определя ръководните насоки на общите политики на Службата, по-специално по отношение на продажбата, разпространението и издаването, и гарантира, че Службата допринася за изготвянето и изпълнението на политиките за информация и комуникация в областите на нейната компетентност;

                     в)

                     въз основа на проект, изготвен от директора на Службата, приема годишния доклад за управлението, адресиран към институциите, имащ за цел изпълнението на стратегията и услугите, предоставяни от Службата. Преди 1 май всяка година предава на институциите отчет за предходната финансова година;

                     г)

                     одобрява предварителния разчет за приходите и разходите на Службата в рамките на бюджетната процедура, свързана с бюджета за функционирането на Службата;

                     д)

                     одобрява критериите за осчетоводяване на разходите на Службата, определени от директора ѝ;

                     е)

                     отправя до институциите предложения, които биха могли да улеснят доброто функциониране на Службата.

               2.   управителният съвет взема предвид ориентацията, определена от междуинституционалните инстанции в областите на комуникация и информация за тази цел. Председателят на управителния съвет се среща ежегодно с тези инстанции.
         3.   Председателят на управителния съвет в качеството му на представител за междуинституционалното сътрудничество е лицето за контакт с органа, който взема решение за освобождаване от отговорност във връзка с изпълнението на бюджета за стратегическите решения в областите на компетентност на Службата.
         4.   Председателят на управителния съвет и директора на Службата изготвят заедно правилата за взаимно уведомяване и комуникация, които формализират техните отношения. Това споразумение се изпраща на членовете на Управителния съвет за информация.
         Член 8
         Директор на Службата
         Директорът на Службата, под ръководството на управителния съвет и в рамките на неговата компетентност, отговаря за доброто функциониране на Службата. За прилагането на административните и финансовите процедури той действа под ръководството на Комисията.
         Член 9
         Задачи и отговорности на директора на Службата
         1.   Директорът на Службата осигурява секретариата на управителния съвет и отчита пред него изпълнението на функциите си с тримесечен доклад.
         2.   Директорът на Службата представя на управителния съвет всички предложения за доброто функциониране на Службата.
         3.   След консултация с управителния съвет за становище, директорът на Службата определя същността и цените на услугите, които Службата предоставя на институциите срещу заплащане.
         4.   Директорът на Службата приема след одобрение от страна на управителния съвет критериите, според които се осчетоводяват разходите на Службата. Той определя начините за сътрудничество в областта на счетоводството между Службата и институциите със съгласието на счетоводителя на Комисията.
         5.   Директорът на Службата изготвя предварителния разчет за приходите и разходите на Службата в рамките на бюджетната процедура, свързана с бюджета за функционирането на Службата. След одобрение от страна на управителния съвет тези предложения се изпращат на Комисията.
         6.   Директорът на Службата решава дали и по какъв начин могат да бъдат извършени публикации, произтичащи от трети страни.
         7.   Директорът на Службата участва в междуинституционалните дейности във връзка с информацията и комуникацията в областите на компетентност на Службата.
         8.   По отношение на издаването на законодателство и на официални документи, свързани със законодателната процедура, включително Официален вестник, директорът на Службата:

                     а)

                     предлага на компетентните инстанции на всяка институция основните решения, които се прилагат съвместно;

                     б)

                     определя предложения за подобряване на структурата и представянето на Официален вестник и на официалните законодателни текстове;

                     в)

                     формулира предложения до институциите по отношение на хармонизирането на оформлението на текстовете за публикуване;

                     г)

                     прави преглед на трудностите, свързани с текущата дейност, и формулира, в рамките на Службата, необходимите указания и дава препоръки на институциите за преодоляване на тези трудности.

               9.   Директорът на Службата изготвя в съответствие с Финансовия регламент годишен доклад за дейността, който обхваща отпуснатите от Комисията и от други институции кредити по силата на Финансовия регламент. Докладът е адресиран до Комисията и съответните институции и за информация до управителния съвет.
         10.   В рамките на отпускането на кредити от Комисията и изпълнението на бюджета условията за информиране и консултиране между члена на Комисията, който отговаря за отношенията със Службата и директора на Службата, се определят с общо съгласие.
         11.   Директорът на Службата отговаря за изпълнението на стратегическите цели, определени от управителния съвет и за правилното управление на Службата, на нейните дейности, както и на управлението на бюджета ѝ.
         12.   Когато директорът на Службата отсъства или е възпрепятстван, се прилагат правилата за заместване въз основа на степента или на годините на трудов стаж, освен ако управителният съвет по предложение на своя председател или на директора на Службата, вземе друго решение.
         13.   Директорът на Службата уведомява институциите с тримесечен доклад за планирането и използването на ресурсите, както и за напредъка на работата.
         Член 10
         Персонал
         1.   Назначаването на длъжност генерален директор и директор се извършва от Комисията след единодушно положително становище от страна на управителния съвет. Правилата на Комисията по отношение на мобилността и оценката на висшето ръководство се прилагат за генералния директор и директорите (степени AD 16/AD 15/AD 14). При наближаване на срока за мобилност, предвиден по принцип в съответните правила за длъжностното лице, което заема такава длъжност, Комисията уведомява управителния съвет, който може да излезе с единодушно становище по случая.
         2.   Управителният съвет е тясно свързан с процедурите, които следва да се проведат, ако е необходимо, преди назначаването на длъжностни лица и други служители на Службата на длъжност генерален директор (степени AD 16/AD 15) и директори (степени AD 15/AD 14), а именно изготвяне на обява за работа, разглеждане на кандидатурите и определяне на жури за конкурс във връзка с този вид длъжности.
         3.   Правомощията на органа по назначаване и на органа за сключване на трудови договори по отношение на длъжностните лица и на другите служители на Службата се изпълняват от Комисията. Комисията може да делегира някои от своите правомощия в рамките на Комисията на директора на Службата. Делегирането се извършва при същите условия като за генералните дирекции на Комисията.
         4.   При условията на параграф 2 приетите от Комисията разпоредби и процедури за прилагането на Правилника за длъжностните лица и Условията за работа на другите служители се прилагат за длъжностните лица и другите служители на Службата при същите условия като за длъжностните лица и другите служители на Комисията, които работят в Люксембург.
         5.   Длъжностните лица на всички институции се уведомяват за всички свободни работни места в рамките на Службата, след като органът за назначаване или органът за сключване на трудови договори решат да открият работното място.
         6.   На всеки три месеца директорът на Службата уведомява управителния съвет относно управлението на персонала.
         Член 11
         Финансови аспекти
         1.   Бюджетните кредити на Службата, чиято обща сума се вписва в отделна бюджетна позиция в раздела за бюджета на Комисията, са описани подробно в приложението към този раздел. Това приложение се представя под формата на отчет за приходите и разходите, като разпределението е същото като в раздела на бюджета.
         2.   Щатното разписание на Службата е посочено в приложението към щатното разписание на Комисията.
         3.   Всяка институция е разпоредител с бюджетни кредити за реда „разходи за публикуване“ от бюджета си.
         4.   Всяка институция може да делегира правомощия на разпоредител с бюджетни кредити на директора на Службата за управлението на кредити, вписани в раздела и определя границите и условията на това делегиране в съответствие с Финансовия регламент. Директорът на Службата уведомява управителния съвет за това делегиране на всеки три месеца.
         5.   Бюджетното и финансовото управление на Службата се извършва в съответствие с Финансовия регламент и подробните правила за прилагането му и с финансовата рамка, която е в сила за Комисията, включително за кредитите, отпуснати от институции, различни от Комисията.
         6.   Счетоводството на Службата се изготвя в съответствие със счетоводните правила и методи, одобрени от счетоводителя на Комисията. Службата води отделно счетоводство за продажбата на Официален вестник и на публикациите. Нетните приходи от продажбите се изплащат на институциите.
         Член 12
         Проверка
         1.   Функцията на вътрешен одитор на Службата се упражнява от вътрешния одитор на Комисията в съответствие с Финансовия регламент. Службата изготвя вътрешен одит, който е аналогичен на предвидения в генералните дирекции и служби на Комисията начин. Институциите могат да поискат от директора на Службата да включи специфични одити в работната програма на вътрешния одит на Службата.
         2.   Службата отговаря на въпроси във връзка с нейните правомощия в рамките на мисията на Европейската служба с борба с измамите (OLAF). За да се гарантира закрилата на интересите на Европейския съюз, се изготвя споразумение, което обхваща начините за взаимно уведомяване между председателя на управителния съвет и директора на OLAF.
         Член 13
         Жалби и искания
         1.   Службата отговаря за отговорите на исканията на Европейския омбудсман и на Европейския надзорен орган за защита на личните данни в рамките на своите правомощия.
         2.   Правните искове в областите на правомощия на Службата се насочват срещу Комисията.
         Член 14
         Достъп на обществеността до документи
         1.   Директорът на Службата взема решенията, посочени в член 7 от Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (4). При отказ решенията по потвърдителни искания се взимат от генералния секретар на Комисията.
         2.   Службата разполага с регистър на документи в съответствие с член 11 от Регламент (ЕО) № 1049/2001.
         Член 15
         Отмяна
         Решение 2000/459/ЕО, ЕОВС, Евратом се отменя.
         Позоваванията на отмененото решение се считат за позовавания на настоящото решение.
         Член 16
         Пораждане на действие
         Настоящото решение поражда действие в деня след публикуването му в Официален вестник на Европейския съюз.

            Съставено в Брюксел и Люксембург на

                  За Европейския парламент

                  Председател

                  За Съвета

                  Председател

                  За Комисията

                  Председател

                  За Съда на Европейските общности

                  Председател

                  За Сметната палата

                  Председател

                  За Европейския икономически и социален комитет

                  Председател

                  За Комитета на регионите

                  Председател

         (1)  ОВ 152, 13.7.1967 г., стр. 18.

         (2)  ОВ L 183, 22.7.2000 г., стр. 12.

         (3)  ОВ L 248, 16.9.2002, стр. 1.

         (4)  ОВ L 145, 31.5.2001 г., стр. 43.


title: Решение на Съвета от 20 декември 2005 година за сключването на Споразумение под формата на размяна на писма между Европейската общност и Хашемитско кралство Йордания относно реципрочни мерки за либерализация за изменение на Споразумението за асоцииране ЕО—Йордания, както и за изменение приложения I, II, III и IV и протоколи 1 и 2 към посоченото споразумение

text:
Важна правна забележка

|

32006D0067

Официален вестник n° L 041 , 13/02/2006 стр. 0001 - 0002 Официален вестник n° L 270 , 29/09/2006 стр. 0142 - 0143

		Решение на Съветаот 20 декември 2005 годиназа сключването на Споразумение под формата на размяна на писма между Европейската общност и Хашемитско кралство Йордания относно реципрочни мерки за либерализация за изменение на Споразумението за асоцииране ЕО—Йордания, както и за изменение приложения I, II, III и IV и протоколи 1 и 2 към посоченото споразумение(2006/67/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133, във връзка с член 300, параграф 2, първа алинея, първо изречение от него,като взе предвид предложението на Комисията,като има предвид, че:(1) Член 15 от Евро-Средиземноморското споразумение за асоцииране между Европейските общности и техните държави-членки, от една страна, и Хашемитско кралство Йордания, от друга страна [1] (Споразумението за асоцииране), в сила от 1 май 2002 г., постановява, че Общността и Йордания постепенно ще прилагат по-голяма либерализация на реципрочната си търговия със селскостопански продукти. Член 10, параграф 1, буква в) предвижда, че разпоредбите относно земеделските продукти се прилагат mutatis mutandis по отношение на земеделския компонент на обработени земеделските продукти. Член 17, параграф 1 предвижда, че от 1 януари 2002 г. Общността и Йордания оценяват ситуацията с оглед определянето на мерки за либерализация, които да се прилагат от Общността и Йордания ефективно от 1 януари 2003 г., в съответствие с целите за по-голяма либерализация на търговията със земеделските продукти.(2) С Препоръка № 1/2005 [2] Съветът по асоцииране ЕО — Йордания прие план за действие на Европейската политика на съседство, който включва специална разпоредба за по-нататъшна либерализация на търговията със земеделски и преработени земеделски продукти.(3) Комисията, от името на Общността, проведе преговори за сключване на споразумение под формата на размяна на писма с оглед включването на нови членове 11а и 14а и замяната на член 17, парграф 1 от Споразумението за асоцииране, както и за замяната на приложения I, II, III и IV и протоколи I и II към посоченото споразумение.(4) Споразумението под формата на размяна на писма, подписано на 23 юни 2005 г., подлежи на одобрение.(5) Необходимите за прилагането на настоящото решение мерки се приемат в съответствие с Решение 1999/468/ЕО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията [3],РЕШИ:Член 1Споразумението под формата на размяна на писма между Европейската общност и Хашемитско кралство Йордания относно реципрочни мерки за либерализация и за изменение на Споразумението за асоцииране ЕО — Йордания, както и за изменение на приложения I, II, III и IV и протоколи I и II към посоченото споразумение, се одобрява от името на Общността.Текстът на споразумението под формата на размяна на писма е приложен към настоящото решение.Член 2Мерките, необходими за прилагането на протоколи 1 и 2, се приемат в съответствие с процедурата по член 3, параграф 2.Член 31. Комисията се подпомага от Управителния комитет по захарта, създаден с член 42 от Регламент (ЕО) № 1260/2001 [4], или при необходимост от комитетите, които са създадени по силата на съответните разпоредби на други актове на общата организация на пазарите или от Комитета за Митническия кодекс, създаден с член 248а от Регламент (ЕИО) № 2913/92 [5] (наричан по-нататък "Комитетът").2. При позоваване на настоящия параграф се прилагат членове 4 и 7 от Решение 1999/468/ЕО.Срокът по член 4, параграф 3 от Решение 1999/468/ЕО се определя на един месец.3. Комитетът приема свой процедурен правилник.Член 4Председателят на Съвета се упълномощава да посочи лице/а, което/които е/са оправомощено/и да подпишат Споразумението под формата на размяна на писма за обвързване на Общността.Член 5Настоящото решение се публикува в Официален вестник на Европейския съюз.Съставено в Брюксел, 20 декември 2005 година.За СъветаПредседателM. Beckett[1] ОВ L 129, 15.5.2002 г., стр. 3.[2] ОВ L 228, 3.9.2005 г., стр. 10.[3] ОВ L 184, 17.7.1999 г., стр. 23.[4] ОВ L 178, 30.6.2001 г., стр. 1. Регламент, последно изменен с Регламент (ЕО) № 39/2004 (ОВ L 6, 10.1.2004 г., стр. 16).[5] ОВ L 302, 19.10.1992 г., стр. 1. Регламент, последно изменен с Регламент (ЕО) № 648/2005 на Европейския парламент и на Съвета (ОВ L 117, 4.5.2005 г., стр. 13).--------------------------------------------------


title: 2014/533/ЕС: Решение на Европейската централна банка от 13 август 2014 година за идентифицирането на TARGET2 като системно важна платежна система съгласно Регламент (ЕС) № 795/2014 относно надзорните изисквания за системно важните платежни системи (ЕЦБ/2014/35)

text:
               20.8.2014

               BG

               Официален вестник на Европейския съюз

               L 245/5

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 13 август 2014 година
   за идентифицирането на TARGET2 като системно важна платежна система съгласно Регламент (ЕС) № 795/2014 относно надзорните изисквания за системно важните платежни системи

      (ЕЦБ/2014/35)

      (2014/533/ЕС)

   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2 от него,
   като взе предвид Устава на Европейската система на централните банки и на Европейската централна банка, и по-специално член 3.1, член 22 и член 34.1, първо тире от него,
   като взе предвид Регламент (ЕС) № 795/2014 на Европейската централна банка от 3 юли 2014 г. относно надзорните изисквания за системно важните платежни системи (ЕЦБ/2014/28) (1), и по-специално член 1, параграфи 2 и 3 от него,
   като има предвид, че:

               (1)

               Съгласно член 127, параграф 2, четвърто тире от Договора и член 3.1, четвърто тире от Устава на Европейската система на централните банки и на Европейската централна банка (наричан по-долу „Уставът на ЕСЦБ“) Евросистемата е оправомощена да насърчава нормалното функциониране на платежните системи.

               (2)

               Евросистемата насърчава нормалното функциониране на платежните системи, inter alia, като осъществява надзор.

               (3)

               Посредством Регламент (ЕС) № 795/2014 (ЕЦБ/2014/28) Европейската централна банка (ЕЦБ) приложи принципите за инфраструктурите на финансовите пазари, приети от Комитета по платежни и сетълмент системи (КПСС) на Банката за международни разплащания (БМР) и от Техническия комитет на Международната организация на комисиите за ценни книжа (МОКЦК) (наричани по-долу „принципите на КПСС—МОКЦК“), с които се хармонизират и засилват съществуващите международни надзорни стандарти, inter alia, за системно важните платежни системи (СВПС).

               (4)

               За да извърши дейността по идентифициране съгласно член 1, параграф 2 от Регламент (ЕС) № 795/2014 (ЕЦБ/2014/28) по отношение на TARGET2, Управителният съвет проверява дали е изпълнен критерият, посочен в член 1, параграф 3, буква а) от Регламент (ЕС) № 795/2014 (ЕЦБ/2014/28), и дали са изпълнени два от четирите критерия, посочени в член 1, параграф 3, буква б) от Регламент (ЕС) № 795/2014 (ЕЦБ/2014/28), както е описано в приложението към настоящото решение. За дейността по проверка, на която е основано настоящото решение, са използвани публични данни за календарната 2012 г., съчетани с отговори на проучвания на ЕЦБ.

               (5)

               Съгласно Насоки ЕЦБ/2012/27 (2) TARGET2 има децентрализирана структура, свързваща множество от платежни системи. Системните компоненти на TARGET2 са хармонизирани във възможно най-голяма степен, с някои изключения при наличие на национални ограничения от правно естество. TARGET2 също така се характеризира с единна техническа платформа, наречена единна съвместна платформа. Управителният съвет има върховна компетентност по отношение на TARGET2 и гарантира нейната публична функция: това правило във връзка с управлението е отразено в надзора над системния компонент на TARGET2,

         ПРИЕ НАСТОЯЩОТО РЕШЕНИЕ:
   Член 1
   Определения
   Използваните в настоящото решение термини имат същото значение като тези, определени в Регламент (ЕС) № 795/2014 (ЕЦБ/2014/28).
   Член 2
   Идентифициране на СВПС и на оператор на СВПС
   1.   Системните компоненти на TARGET2, които изпълняват критерия по член 1, параграф 3, буква а) от Регламент (ЕС) № 795/2014 (ЕЦБ/2014/28), се идентифицират заедно като системно важна платежна система за целите на Регламент (ЕС) № 795/2014 (ЕЦБ/2014/28).
   2.   Операторите на системните компоненти на TARGET2, посочени в параграф 1, осигуряват спазването на изискванията, изложени в членове 3—21 от Регламент (ЕС) № 795/2014 (ЕЦБ/2014/28).
   Член 3
   Компетентен орган
   ЕЦБ е компетентният орган за надзора над TARGET2.
   Член 4
   Влизане в сила
   Настоящото решение влиза в сила в деня на публикуването му в Официален вестник на Европейския съюз.

      Съставено във Франкфурт на Майн на 13 август 2014 година.

            Председател на ЕЦБ

         Mario DRAGHI

      (1)  ОВ L 217, 23.7.2014 г., стр. 16.

      (2)  Насоки ЕЦБ/2012/27 от 5 декември 2012 г. относно Tрансевропейската автоматизирана система за брутен сетълмент на експресни преводи в реално време (TARGET2) (ОВ L 30, 30.1.2013 г., стр. 1).

      ПРИЛОЖЕНИЕ
      Tрансевропейска автоматизирана система за брутен сетълмент на експресни преводи в реално време (TARGET2), оперирана от Евросистемата, преценена спрямо критериите, изложени в член 1, параграф 3 от Регламент (ЕС) № 795/2014 (ЕЦБ/2014/28).

                  Критерий

                  TARGET2

                              а)

                              Отговаря на изискванията за нея да бъде подадено уведомление за система по смисъла на Директива 98/26/ЕО на Европейския парламент и на Съвета (1) от държава членка, чиято парична единица е еврото, или операторът ѝ е установен в еврозоната

                  Компоненти на TARGET2, за които е подадено уведомление за системи по смисъла на Директива 98/26/ЕО от държава членка, чиято парична единица е еврото:

                              —

                              TARGET2-OeNB

                              —

                              TARGET2-BE

                              —

                              TARGET2-CY

                              —

                              TARGET2-Eesti

                              —

                              TARGET2-Suomen Pankki-järjestelmä

                              —

                              TARGET2-Banque de France

                              —

                              TARGET2-BBk

                              —

                              TARGET2-ECB

                              —

                              TARGET2-GR

                              —

                              TARGET2-Ireland

                              —

                              TARGET2-Banca d'Italia

                              —

                              TARGET2-Latvija

                              —

                              TARGET2-LU

                              —

                              TARGET2 Malta

                              —

                              TARGET2-NL

                              —

                              TARGET2-PT

                              —

                              TARGET2-Banco de España (TARGET2-BE)

                              —

                              TARGET2-SK

                              —

                              TARGET2-Slovenija

                     Критерият е изпълнен

                              б), i)

                              Обща среднодневна стойност на обработените деноминирани в евро плащания, която надвишава 10 милиарда евро

                  Обща среднодневна стойност на обработените деноминирани в евро плащания: 2,777 трилиона евро

                     Критерият е изпълнен

                              б), ii)

                              Пазарният дял е поне един от следните:

                                          —

                                          15 % от общия обем на деноминираните в евро плащания; или

                                          —

                                          5 % от общия обем на деноминираните в евро трансгранични плащания; или

                                          —

                                          75 % от общия обем на деноминираните в евро плащания на равнището на една държава членка, чиято парична единица е еврото

                              б), iii)

                              Трансгранична дейност (т.е. участници, установени в държава, различна от тази на оператора на СВПС, и/или трансгранични връзки с други платежни системи), включваща пет или повече държави и генерираща най-малкото 33 % от общия обем на обработените деноминирани в евро плащания

                              б), iv)

                              Използвана за сетълмента на други инфраструктури на финансовите пазари

                  Системните компоненти на TARGET2 се използват за сетълмента на инфраструктури на финансовите пазари

                     Критерият е изпълнен

         (1)  Директива 98/26/ЕО на Европейския парламент и на Съвета от 19 май 1998 г. относно окончателността на сетълмента в платежните системи и в системите за сетълмент на ценни книжа (ОВ L 166, 11.6.1998 г., стр. 45).


title: 2009/1000/ЕС: Решение на Комисията от 22 декември 2009 година относно финансово участие на Съюза за 2010 г. в референтната лаборатория на Общността за трансмисивните спонгиформни енцефалопатии (нотифицирано под номер C(2009) 10291)

text:
               23.12.2009

               BG

               Официален вестник на Европейския съюз

               L 344/44

      РЕШЕНИЕ НА КОМИСИЯТА

   от 22 декември 2009 година
   относно финансово участие на Съюза за 2010 г. в референтната лаборатория на Общността за трансмисивните спонгиформни енцефалопатии
   (нотифицирано под номер C(2009) 10291)
   (само текстът на английски език е автентичен)
   (2009/1000/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 32, параграф 7 от него,
   като има предвид, че:

               (1)

               Всяка координационна и референтна лаборатория, определена като такава в съответствие с ветеринарното законодателство на Съюза и изпълняваща определените в него задължения и изисквания, може да получава финансова помощ от Съюза в съответствие с член 31 от Решение 2009/470/ЕО на Съвета от 25 май 2009 г. относно разходите във ветеринарната област (2).

               (2)

               С Регламент (ЕО) № 1754/2006 на Комисията от 28 ноември 2006 г. за определяне на подробни правила за отпускането на финансова помощ от Общността за референтни лаборатории на Общността за фуражи и храни и за ветеринарно-медицинския сектор (3) се предвижда финансовото участие на Съюза да се отпуска, ако одобрените работни програми се изпълняват ефективно и бенефициерите предоставят цялата необходима информация в рамките на определени срокове.

               (3)

               В съответствие с член 2 от Регламент (ЕО) № 1754/2006 отношенията между Комисията и всяка референтна лаборатория на Общността са регламентирани от споразумение за партньорство, което е подкрепено от многогодишна работна програма.

               (4)

               С Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии (4) Veterinary Laboratories Agency, Addlestone, Обединено кралство се определя за референтна лаборатория на Общността за трансмисивните спонгиформни енцефалопатии (ТСЕ). Нейните функции включват събиране и сверяване на данни относно резултатите от провежданите в Съюза тестове; тя е в течение на тенденциите в надзора, епидемиологията и превенцията на ТСЕ по целия свят.

               (5)

               Комисията направи оценка на работната програма и на съответния прогнозен бюджет, представен за 2010 г. от референтната лаборатория на Общността за ТСЕ. Съобразно с това следва да бъде предоставено финансово участие на Съюза в посочената референтна лаборатория на Общността, за да се съфинансират нейните дейности по изпълнението на функциите и задълженията, предвидени в Регламент (ЕО) № 882/2004 и Регламент (ЕО) № 999/2001. Финансовото участие на Съюза следва да бъде в размер на 100 % от приемливите разходи, определени в Регламент (ЕО) № 1754/2006.

               (6)

               В Регламент (ЕО) № 1754/2006 се определят правилата за допустимост за семинарите, които се организират от референтните лаборатории на Общността. С него се ограничава също така финансовата помощ до максимум 32 участници в семинари. В съответствие с член 13, параграф 3 от Регламент (ЕО) № 1754/2006 следва да се предоставят дерогации от това ограничение на някоя референтна лаборатория на Общността, която се нуждае от подпомагане, за да се осигури присъствието на повече от 32 участници с оглед постигането на най-добър резултат от нейните семинари.

               (7)

               В съответствие с член 3, параграф 2, буква а) от Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (5) програмите за унищожаване и контрол на болести по животните (ветеринарни мерки) се финансират от Европейския фонд за гарантиране на земеделието (ЕФГЗ). Наред с това в член 13, параграф 2 от посочения регламент се предвижда, че в надлежно обосновани извънредни случаи, за мерките и програмите, предвидени в Решение 90/424/ЕИО на Съвета от 26 юни 1990 г. относно разходите във ветеринарната област (6), извършените разходи под формата на административни разходи и разходи за персонала от държавите-членки и бенефициерите на помощ от ЕФГЗ се поемат от фонда. За целите на финансовия контрол се прилагат членове 9, 36 и 37 от Регламент (ЕО) № 1290/2005.

               (8)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩОТО РЕШЕНИЕ:
   Член 1
   1.   Съюзът отпуска финансова помощ на Veterinary Laboratories Agency, Addlestone, Обединено кралство, за да изпълнява функциите и задълженията, предвидени в глава Б от приложение X към Регламент (ЕО) № 999/2001.
   За периода от 1 януари 2010 г. до 31 декември 2010 г. посочената финансова помощ не надвишава 1 129 000 EUR.
   В рамките на максимума, посочен в първа алинея и без да се засягат сроковете, определени в член 10 от Регламент (ЕО) № 1754/2006, сумата от 600 000 EUR следва да бъде заделена за разработването и изпълнението на протокол за събиране на данни с цел развиване на научните знания за генетичната устойчивост на скрейпи при козите в Кипър.
   2.   В допълнение към максималната сума, предвидена в параграф 1, Съюзът отпуска финансова помощ на лабораторията, посочена в параграф 1, за организирането на семинари. Посочената помощ не надвишава 60 000 EUR.
   3.   Чрез дерогация от член 13, параграф 1 от Регламент (ЕО) № 1754/2006 лабораторията, посочена в параграф 1, има право да поиска финансова помощ за присъствието на максимум 50 участници на един от нейните семинари, посочени в параграф 2 от настоящия член.
   Член 2
   Адресат на настоящото решение е Veterinary Laboratories Agency, Woodham Lane, New Haw, Addlestone, Surrey KT15 3NB, Обединено кралство.

      Съставено в Брюксел на 22 декември 2009 година.

            За Комисията

         Androulla VASSILIOU

            Член на Комисията

      (1)  ОВ L 165, 30.4.2004 г., стр. 1.

      (2)  ОВ L 155, 18.6.2009 г., стр. 30.

      (3)  ОВ L 331, 29.11.2006 г., стр. 8.

      (4)  ОВ L 147, 31.5.2001 г., стр. 1.

      (5)  ОВ L 209, 11.8.2005 г., стр. 1.

      (6)  ОВ L 224, 18.8.1990 г., стр. 19.